**VÁCI VÁROSFEJLESZTŐ KFT.**

**2600 VÁC, KÖZTÁRSASÁG ÚT 34.**

**AJÁNLATKÉRŐ DOKUMENTUMOK**

**Traktor beszerzése**

**TÁRGYÚ**

**KÖZBESZERZÉSNEK NEM MINŐSÜLŐ VERSENYEZTETÉSI ELJÁRÁSHOZ**

**2024. december**

1. **Ajánlatkérő neve, címe, telefon (e-mail):**

Váci Városfejlesztő Kft.

2600 Vác, Köztársaság út 34.

Telefon: 06-27/510-107

E-mail: [info@vacholding.hu](mailto:info@vacholding.hu)

1. **A versenyeztetési eljárás fajtája:**

Hirdetménnyel induló, tárgyalás nélküli versenyeztetési eljárás. Jelen eljárás a 2015. évi CXLIII. közbeszerzésről szóló törvény (továbbiakban: Kbt.) hatálya alá nem tartozik, tekintettel arra, hogy az eljárás becsült értéke nem éri el a nemzeti értékhatárt.

1. **Az Ajánlatkérő Dokumentumok rendelkezésre bocsátásának módja, határideje, annak beszerzési helye és pénzügyi feltételei:**

Ajánlatkérő az Ajánlatkérő Dokumentumokat *(a továbbiakban: Dokumentáció)* térítésmentesen, egyidejűleg, elektronikus úton bocsátja ajánlattevők rendelkezésére. A Dokumentáció közzétételre kerül a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon.

1. **A beszerzés tárgya és részletes leírása:**

A beszerzés tárgya 1 db új traktor műszaki vizsgával, rendszámmal és 1 db hengerseprő beszerzése. Nyertes ajánlattevő feladatát képezi a forgalomba helyezés, a leszállítás, a beüzemelés és a betanítás térítésmentesen.

Nyertes ajánlattevő feladatát képezi a kötelező garancia intézése.

Nyertes ajánlattevő megajánlásának a feladatoknak az összegét is tartalmaznia kell.

Nyertes ajánlattevő további költségek felszámolására nem jogosult.

Nyertes ajánlattevő kizárólag új – nem használt vagy nem felújított tartort – fogad el szerződésszerű teljesítésnek. A kiállításokon/vásárokon korábban használt/kiállított/használt traktorok használt traktornak minősül.

Nyertes ajánlattevő kötelessége, hogy a forgalomba helyezéskor kérvényezze a megkülönböztető jelzés (sárga villogó) használatára való jogosultságot az Ajánlatkérő részére, így az a forgalmi engedélyben fel lesz tüntetve.

Nyertes ajánlattevőnek rendelkeznie kell országos szervizhálózattal.

Ajánlatkérő előírja, hogy a megajánlott traktornak alkalmasnak kell lennie arra, hogy az Ajánlatkérő tulajdonában álló adaptereket a traktorhoz megfelelő módon csatlakoztatni lehessen.

Antonio Carraro Tigre Country 4400 traktor volt Ajánlatkérő tulajdonában. A használni kívánt adapterek: seprő adapter, hótolólap, sószóró adapter, szárzúzó adapter, fűnyíró adapter, lyuggató adapter.

A traktort Ajánlatkérő pénzügyi lízingszerződés keretében szerzi be, a futamidő végén a lízingdíjak és a maradványérték megfizetésével a traktor tulajdonjoga Ajánlatkérőt illeti meg.

1. **A szerződés meghatározása:**

Zárt végű pénzügyi lízing szerződés.

1. **A szerződés időtartama, teljesítés helye:**

A traktor átadására nyertes ajánlattevőnek az önerő megfizetésétől számított 60 naptári nap áll rendelkezésre. Az előteljesítés megengedett.

A lízingszerződés futamideje 36 hónap.

2600 Vác, Deákvári fasor 2.

1. **Az ellenszolgáltatás teljesítésének feltételei:**

Ajánlatkérő önerőt a szerződés hatálybalépését követő 30 naptári napon belül fizeti meg.

Ajánlatkérő a fedezetet részben saját forrásból biztosítja.

Számlázás: Havonta.

Ajánlatkérő az ellenszolgáltatás összegét, a teljesítésigazolással igazolt szerződésszerű teljesítést követően átutalással fizeti meg a Ptk. 6:130. § (1) – (2) bekezdések rendelkezései alapján 30 napon belül.

Az ajánlat, a számlázás, az elszámolás és a kifizetés pénzneme: HUF.

Vonatkozó jogszabályok különösen:

* A Polgári Törvénykönyvről szóló 2013. évi V. törvény;
* Az általános forgalmi adóról szóló 2007. évi CXXVII. törvény.
* A behajtási költségátalányról szóló 2016. évi IX. törvény.

Az ellenszolgáltatás teljesítésének részletes feltételeit a szerződéstervezet tartalmazza.

1. **Az ajánlatok bírálati szempontja:**

A legalacsonyabb összegű ellenszolgáltatás, ***Nettó havi lízingdíj (Ft/hó)***.

Ajánlattevő az ajánlattételi határidő lejártától kezdve kötve van ajánlatához.

Ajánlatkérő felhívja a figyelmet arra, hogy az ajánlati árnak tartalmaznia kell az összes, a teljesítés során a nyertes ajánlattevő részéről felmerülő költséget, továbbá minden járulékos költséget, amely Dokumentációban meghatározott feltételekkel a szerződés szerinti teljesítéséhez szükséges – függetlenül azok formájától és forrásától, pl. vám, különböző díjak és illetékek, utazási, nyomtatási, kommunikációs és szállásköltség stb. Ajánlatkérő felhívja a figyelmet, hogy az ajánlati ár a szerződés megkötésétől kötött, az csak a szerződésben meghatározott esetek fennállása esetén változhat. Az ajánlatok kidolgozásakor vegyék figyelembe, hogy az ajánlati árnak teljes körűnek kell lennie, vagyis magába kell foglalnia minden ajánlattevői kifizetési igényt.

Az ajánlatban szereplő árnak fix árnak kell lennie, vagyis az ajánlattevő semmilyen formában és semmilyen hivatkozással nem tehet változó árat tartalmazó ajánlatot.

Az ajánlattevő csak Forintban (HUF) tehet ajánlatot és a szerződéskötés valutaneme is csak ez lehet.

Az ajánlatok csak banki átutalásos fizetési módot tartalmazhatnak, minden egyéb fizetési mód elfogadhatatlan az Ajánlatkérő számára.

Ajánlatkérő nem fogad el irreális vagy nem teljesíthető, nem érvényesíthető megajánlásokat.

***Amennyiben ajánlattevő a felolvasó lapon szereplő megajánlást nem pozitív egész számban adja meg, úgy Ajánlatkérő az ajánlatot érvénytelennek minősíti.***

1. **Annak meghatározása, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás:**

Ajánlatkérő tárgyi beszerzési eljárás vonatkozásában nem teszi lehetővé a részekre történő ajánlattételt, és ajánlattevő nem tehet többváltozatú ajánlatot.

1. **Annak meghatározása, hogy Ajánlatkérő hiánypótlási lehetőséget biztosít-e:**

Ajánlatkérő jogosult biztosítani a hiánypótlás lehetőségét az általa kiválasztott ajánlattevő(k) számára. A hiánypótlásra vagy a felvilágosítás nyújtására vonatkozó felszólítást Ajánlatkérő közvetlenül küldi meg az általa kiválasztott ajánlattevő(k) részére, megjelölve a határidőt, továbbá a hiánypótlási felhívásban a pótlandó hiányokat.

A hiányok pótlása csak arra irányulhatnak, hogy az ajánlat megfeleljen az Ajánlatkérő Dokumentumok és a jogszabályok előírásainak.

A hiánypótlás során az ajánlatban szereplő iratokat módosítani és kiegészíteni is lehet. **Hiánypótlás során az ajánlattevő az értékelési szempontokra tett megajánlásait nem módosíthatja.** Amíg ajánlattevő számára hiánypótlásra vagy felvilágosítás nyújtására határidő van folyamatban, az ajánlattevő pótolhat olyan hiányokat, amelyekre nézve Ajánlatkérő nem hívta fel figyelmét hiánypótlásra.

Ajánlatkérő jogosult újabb hiánypótlást elrendelni, ha a korábbi hiánypótlási felhívás(ok)ban nem szereplő hiányt észlelt. Ajánlatkérő újabb hiánypótlást rendelhet el, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

Ajánlatkérő kizárólag csak olyan felvilágosítást kérhet, amely az ajánlat elbírálása érdekében szükséges.

Ajánlatkérő köteles meggyőződni arról, hogy a hiánypótlás vagy a felvilágosítás megadása az ebben a pontban foglaltaknak megfelel. Ha a hiánypótlás, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során.

1. **Kizáró okok, alkalmassági feltételek:**

A jelen beszerzési eljárásban nem lehet Ajánlattevő és alvállalkozó az a személy vagy szervezet, aki:

1. jogerős végzéssel elrendelt végelszámolás alatt áll, vagy ellene csőd-, felszámolási eljárás, vagy egyéb, a megszüntetésére irányuló, jogszabályban meghatározott eljárás van folyamatban;
2. tevékenységét felfüggesztette, vagy akinek tevékenységét felfüggesztették;
3. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
4. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
5. korábbi - három évnél nem régebben lezárult - beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig.
6. nem minősül a nemzeti vagyonról szóló 2011. évi CXCVI. törvény 3. § (1) bekezdés 1. pontja **szerinti átlátható szervezetnek.**

Ajánlatkérő az elektronikusan elérhető közhiteles adatbázisokat ellenőrzi, hogy ajánlattevő és alvállalkozó nem áll az előírt kizáró okok hatálya alatt.

Amennyiben ajánlattevő nem szerepel a NAV köztartozásmentes adatbázisában, abban az esetben köteles benyújtani a Nemzeti Adó és Vámhatóság által kiállított nullásigazolást, vagy KOMA igazolást.

1. **Az ajánlattételi határidő:**

***2025. január 10. 12:00 óra***

Az ajánlatoknak ezen határidőig Ajánlatkérő rendelkezésre kell állnia, a kézbesítésből származó bárminemű késedelem az ajánlattevő felelőssége.

1. **Az ajánlat benyújtásának módja:**

Az ajánlatot 1 pld szkennelt formában kell benyújtani az ajánlattételi határidő lejártáig [seres.csaba@vacholding.hu](mailto:seres.csaba@vacholding.hu), [kiss.bettina@vacholding.hu](mailto:kiss.bettina@vacholding.hu), fulop.viktor@vacholding.hu és [info@vacholding.hu](mailto:info@vacholding.hu) e-mail címekre.

1. **A beszerzési eljárás, valamint az ajánlattétel nyelve:**

A beszerzési eljárás nyelve magyar. Ennek megfelelően az ajánlatot magyar nyelven kell beadni, az eljárás során mindennemű levelezés és szóbeli kapcsolattartás magyar nyelven történik.

Amennyiben bármely, az ajánlathoz csatolt okirat, igazolás, nyilatkozat stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. Ajánlatkérő a nem magyar nyelven benyújtott dokumentumok ajánlattevő általi fordítását is elfogadja. A fordítás tartalmának helyességéért az ajánlattevő felel.

1. **Az ajánlatok visszavonása, ajánlati kötöttség**

Az ajánlattevő ajánlatát az ajánlattételi határidő lejártáig írásban vonhatja vissza, valamint hosszabbíthatja meg indokolás nélkül.

Az ajánlati kötöttség időtartama: az ajánlattételi határidő lejártától számított ***30 nap***, melyet ajánlatkérő az ajánlati kötöttség lejártát megelőzően az ajánlattevőnek megküldött írásos értesítés útján meghosszabbíthat.

Az ajánlattételi határidő lejártával az ajánlattevő ajánlati kötöttsége beáll, melynek értelmében ajánlattevőnek – nyertesnek történő minősítése esetén – sincs lehetősége ajánlata, vagy a jelen dokumentáció bármely – akárcsak rész – kérdésének megváltoztatására, hiánypótlás keretében sem, továbbá az ajánlati kötöttség idején belül nem vonhatja vissza ajánlatadó az ajánlatát.

1. **Az eredményhirdetés időpontja:**

Az Ajánlatkérő az Ajánlattevőket a döntése meghozatala napját követő 5 munkanapon belül, írásban értesíti az eljárás eredményéről. Az eljárás eredményéről szóló értesítés: Ajánlatkérő eredményhirdetést nem tart.

1. **A szerződéskötés tervezett időpontja:**

Ajánlatkérő eredményes beszerzési eljárás alapján a szerződést a nyertes ajánlattevővel – közös ajánlattétel esetén a nyertes ajánlattevőkkel – köti meg a beszerzési eljárásban közölt végleges feltételek, szerződéstervezet és ajánlat tartalmának megfelelően.

Az eljárás eredményéről szóló tájékoztató megküldésének napját követő 30 napon belül. Ajánlatkérő rögzíti, hogy a szerződést az ajánlati kötöttség időtartama alatt fogja megkötni, azzal, hogy amennyiben arra az eljárás eredményessége mellett nem lenne lehetőség, jogosult a kötöttség idejét az ajánlattevő írásos értesítése mellett meghosszabbítani.

Ajánlatkérő csak az eljárás nyertesével kötheti meg a szerződést az értesítéstől számított 30 napon belül, vagy – a nyertes visszalépése esetén – az ajánlatok értékelése során a következő legkedvezőbb ajánlatot tevőnek minősített ajánlattevővel, ha őt az eljárásról szóló döntésben megjelölte.

A nyertes ajánlattevő és – az előző bekezdés szerinti esetben – a második legkedvezőbb ajánlatot tett ajánlattevő ajánlati kötöttsége az az eljárás eredményéről szóló tájékoztatónak az ajánlattevők részére történt megküldése napjától számított 30 nappal meghosszabbodik.

1. **Egyéb információk:**
2. A beérkező ajánlat semmiféle kötelezettséget nem ró az Ajánlatkérőre. Ajánlatkérő fenntartja magának a jogot, hogy a beérkező ajánlatot visszautasítsa az ok/okok megjelölése nélkül abban az esetben is, ha az ajánlat mindenben megfelel az Ajánlatkérő által kibocsátott Dokumentációnak. Jelen Dokumentáció Ajánlatkérőre semmiféle kötelezettséget nem róhat. Jelen Dokumentáció az ajánlattevő semmifajta igényt nem jogosult alapítani.
3. Ajánlatkérő nem kötelezi el magát a legalacsonyabb ár megajánlást tartalmazó ajánlat elfogadására, vagy az ajánlat készítése során felmerülő bármiféle költség megfizetésére.
4. Ajánlatkérő a Ptk. 6:74. § (2) bekezdése alapján fenntartja a jogot arra, hogy a jelen Dokumentációban foglaltaknak megfelelő, legkedvezőbb ajánlatot benyújtó ajánlattevővel szemben a szerződés megkötését indokolás nélkül bármikor megtagadhassa, a jelen ajánlatkérés szerződéskötési kötelezettséget nem keletkeztet Ajánlatkérő részére.
5. **Az ajánlatnak tartalmaznia kell az Ajánlatkérő Dokumentumokban előírt minden nyilatkozatot, igazolást és más dokumentumokat.**
6. Ajánlatkérő az eljárásban tárgyalást nem kíván tartani.
7. Az ajánlatnak felolvasólapot kell tartalmaznia, amely feltünteti az alábbi adatokat:

* az ajánlattevő nevét, címét (székhelyét, lakóhelyét), adószámát, cégjegyzékszámát, bankszámlaszámát, a kapcsolattartó személy nevét, postacímét telefonszámát, e-mail címét;
* azt a számszerűsíthető adatot, amely az értékelési szempont alapján értékelésre kerül.

1. Az ajánlattevő kifejezett nyilatkozatát a Dokumentáció feltételeire, a szerződés megkötésére és teljesítésére, valamint a kért ellenszolgáltatásra vonatkozóan (*ajánlattételi nyilatkozat)*.
2. Ajánlattevő ajánlatához köteles csatolni a közbeszerzési dokumentumok mellékletét képező műszaki specifikációt kitöltve cégszerűen aláírt, .pdf formátumban. Az adatlapon kötelező megadni a termék gyártóját, pontos típusát, származási helyét, valamint a termék jellemzőit a műszaki specifikációban foglaltak szerint. AK felhívja a figyelmet, hogy amennyiben valamely adat megfelelőségével kapcsolatban kételye merül fel, úgy hitelt érdemlő alátámasztó dokumentum benyújtását kérheti AT részéről. A szakmai ajánlat hiányában az ajánlat érvénytelensége kerül megállapításra. Ajánlatkérő a megajánlott termék gyártójára és típusára vonatkozó információt szakmai ajánlatnak tekinti, amely hiánypótlás keretében nem pótolható (Kbt. 71. § (8) bek. b) pont). AK felhívja AT-k figyelmét a Kbt. 74. § (3) bek.-re.
3. AT-nek ajánlata részeként tájékoztató jelleggel be kell nyújtania a fizetési ütemezést a teljes futamidőre vonatkozóan havi bontásban. A fizetési ütemezésben AK kéri megadni az ügyleti kamatláb mértékét is. A fizetési ütemezés a szerződés mellékletét fogja képezni, melyet szükség esetén aktualizálni kell a szerződéskötésre.
4. Tárgyi eljárásban valamennyi dokumentum egyszerű másolatban is benyújtható.
5. Ajánlattevő részéről tilos a Dokumentáció harmadik félnek történő továbbadása, kivéve a szerződés teljesítésébe bevonni kívánt gazdasági szereplő részére szükséges információk biztosítása, továbbá tilos az ajánlatkérési dokumentáció közzététele és a jelen beszerzési eljáráson kívüli egyéb felhasználása.
6. A beszerzési eljárásban kizárólag az ajánlattételre felhívott gazdasági szereplő tehet ajánlatot:

* Ha több ajánlattevő közösen nyújt be ajánlatot, akkor a közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését. Az Ajánlatkérő a közös ajánlattevőknek szóló értesítését, tájékoztatását, illetve felhívását az ekként megjelölt képviselőnek küldi meg.
* Közös ajánlattétel esetén csatolni kell a közös ajánlattevők által cégszerűen aláírt közös ajánlattevői megállapodást, amely tartalmazza az alábbiakat:
* a közös ajánlatevők nevét;
* azon ajánlattevőt, aki a közös ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet;
* az ajánlat aláírása módjának ismertetését;
* valamennyi közös ajánlattevői tag nyilatkozatát arról, hogy egyetemleges felelősséget vállalnak a beszerzési eljárás eredményeként megkötendő szerződés szerződésszerű teljesítéséhez szükséges munkák megvalósításáért;
* a megállapodásnak az ajánlat benyújtásának napján érvényesnek és hatályosnak kell lennie, valamint hatálya, teljesítése, alkalmazhatósága vagy végrehajthatósága nem függ felfüggesztő (hatályba léptető), illetve bontó feltételtől.

1. Az Ajánlatkérő a Dokumentációt az ajánlattételi határidő lejártáig visszavonhatja (ideértve a Ptk. 6:74. § (2) bekezdését is), annak feltételeit írásban módosíthatja, valamint egyebekben is a szerződéskötésig indokolási kötelezettség nélkül elállhat a beszerzési igényétől. Az ajánlattevő ajánlatát az ajánlati kötöttség beálltáig vonhatja vissza.
2. Az ajánlat érvénytelen, ha:

* azt az ajánlattételi határidő lejárta után nyújtották be;
* az ajánlat lényeges ajánlati elemeket (ajánlati árelem(ek), szerződéses feltételek elfogadása) nem tartalmazza;
* a felolvasó lapon a megajánlást nem pozitív, egész számban tüntetik fel;
* az ajánlattevőt az eljárásból kizárták;
* a megajánlását a felolvasó lapon nem pozitív egész számban adta meg;
* adott esetben hiánypótlást, valamint a felvilágosítást, követően sem felel meg jelen a Dokumentációban, valamint a jogszabályokban meghatározott feltételeknek, ide nem értve az ajánlat Ajánlatkérő által előírt formai követelményeit;

1. Az Ajánlatkérő fenntartja a jogot, hogy az eljárást eredménytelenné nyilvánítsa. Eredménytelen az eljárás, ha

- nem érkezett ajánlat,

- kizárólag érvénytelen ajánlat érkezett,

- valamelyik ajánlattevő az eljárás tisztaságát-, vagy a többi ajánlattevő érdekeit súlyosan sértő cselekménye miatt az Ajánlatkérő az eljárás érvénytelenítéséről dönt.

1. Irányadó idő: A Dokumentációban valamennyi órában megadott határidő magyarországi helyi idő szerint értendő.
2. Irányadó jog: jelen beszerzési eljárás során a Dokumentáció megküldésekor hatályos jogszabályok rendelkezései az irányadók.
3. Az Ajánlatkérő konzultációt, helyszíni bejárást nem tart. Kiegészítő tájékoztatást az érdekelt gazdasági szereplő kérhet, melyeknek legkésőbb az ajánlattételi határidőt megelőző **3. munkanapig kell beérkezniük Ajánlatkérőhöz** (képviseletében eljáróhoz). Ajánlatkérő a határidőben beérkezett kiegészítő tájékoztatást legkésőbb **az ajánlattételi határidő lejárta előtt 2 munkanappal válaszolja meg**. Az esetleges kiegészítő-tájékoztatás kéréseket és az ajánlatot kérjük elektronikus formában benyújtani az alábbi e-mail címek mindegyikére: [seres.csaba@vacholding.hu](mailto:seres.csaba@vacholding.hu), [kiss.bettina@vacholding.hu](mailto:kiss.bettina@vacholding.hu), fulop.viktor@vacholding.hu és [info@vacholding.hu](mailto:info@vacholding.hu).
4. Az ajánlattevő kötelessége, hogy meggyőződjön a Dokumentációban és az Ajánlatkérő által az ellátandó feladatokkal kapcsolatban szolgáltatott valamennyi információ pontosságáról. Az ajánlattevőnek teljes körű ajánlatot kell adnia a feladatok megvalósítására. Az Ajánlatkérő nem fogad el semmiféle kifogást azon az alapon, hogy az ajánlattevő elmulasztotta a Dokumentáció valamely része tartalmának vizsgálatát.
5. Az ajánlattevő ajánlata benyújtásával elismeri, hogy tisztában van a hatályos, valamint az ajánlat megtételekor ismert, a teljesítésre kihatóan hatályossá váló jogszabályokkal, és ajánlatát mind ezek figyelembevételével állítja össze.
6. Ajánlatkérő jelen eljárásban előírja a közreműködő(k) ajánlatban történő feltüntetését, melynek alapján az ajánlatban meg kell jelölni *(5. sz. melléklet)*

* a beszerzésnek azt a részét (részeit), amelynek teljesítéséhez az ajánlattevő közreműködőt kíván igénybe venni,
* az ezen részek tekintetében igénybe venni kívánt és az ajánlat benyújtásakor már ismert közreműködőket;

Kérjük adott esetben a nyilatkozatot nemleges tartalommal csatolni.

Ajánlatkérő közreműködő alatt az alvállalkozót is érti. Közreműködőnek minősül az a gazdasági szereplő, aki (amely) a beszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

* azon gazdasági szereplőt, amely tevékenységét kizárólagos jog alapján végzi,
* a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
* építési beruházás esetén az építőanyag-eladót;

1. A nyertes ajánlattevő legkésőbb a szerződés megkötésének időpontjában köteles Ajánlatkérőnek a szerződéskötés időpontjában már ismert valamennyi a szerződés teljesítésébe bevonni kívánt közreműködőt bejelenteni, – ha a beszerzési eljárásban az adott közreműködőt még nem nevezte meg. A nyertes ajánlattevő a szerződés teljesítésének időtartama alatt köteles Ajánlatkérőnek minden további, a teljesítésbe bevonni kívánt közreműködőt bejelenteni.
2. Ajánlattevő ajánlata részeként köteles benyújtani az alábbi nyilatkozatokat:

* Átláthatósági nyilatkozat;
* Szakmai ajánlat;
* Fizetési ütemezés;
* Összeférhetetlenségi és titoktartási nyilatkozat;
* Nemzeti Adó és Vámhatóság által kiállított nullásigazolás, vagy KOMA igazolás (amennyiben ajánlattevő nem szerepel a NAV köztartozásmentes adatbázisában);
* Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata
* Közös ajánlattevői megállapodás (közös ajánlattétel esetén).

1. Az eljárás nyertese: Az eljárás nyertese az az ajánlattevő, aki az Ajánlatkérő által a Dokumentációban meghatározott feltételek alapján, valamint a meghatározott értékelési szempont szerint a legkedvezőbb érvényes ajánlatot tette. Az Ajánlatkérő az eljárás nyertesével köti meg a szerződést, figyelembe véve a 17.) pontjában foglaltakat.
2. **Formai előírások:** Az ajánlatot ajánlattevőnek elektronikus úton kell – a Dokumentációban meghatározott tartalmi és formai követelményeknek megfelelően – elkészítenie és benyújtania:

* az ajánlat oldalszámozása eggyel kezdődjön és oldalanként növekedjen. Elegendő a szöveget, vagy számokat, vagy képe(ke)t tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni.
* az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak;
* az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek, aki(k) erre a jogosult személy(ek)től írásos felhatalmazást kaptak;
* az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személy(ek)nek a módosításnál is kézjeggyel kell ellátni;

1. **Adatkezelési tájékoztató**

Az ajánlatban vagy annak mellékletében szerepeltetett kapcsolattartók, szakemberek nevét, címét, e-mail címét, telefonszámát a Váci Városfejlesztő Kft. kizárólag az ajánlattal (nyertes ajánlat esetén a szerződés előkészítésével) kapcsolatosan kapcsolattartás céljából a szükséges lépések megtétele érdekében kezeli. Az adatok a Váci Városfejlesztő Kft. részére való megadásának megfelelő jogalapját az Ajánlattevő és szakembere közötti jogviszonyban az Ajánlattevő köteles biztosítani. Az ajánlattevő az ajánlat beadásának aktusával kijelenti, hogy az adatok átadására megfelelő jogalappal rendelkezik.

1. **Az Ajánlatkérő Dokumentumok megküldésének a napja:**

**2024. december 19.**

**AJÁNLOTT IGAZOLÁS- ÉS NYILATKOZATMINTÁK**

**1. számú melléklet**

**TARTALOM- ÉS IRATJEGYZÉK**

**AZ AJÁNLATHOZ CSATOLANDÓ IRATOK VONATKOZÁSÁBAN**

|  |  |
| --- | --- |
|  | Oldalszám |
| Tartalomjegyzék – **1. számú melléklet** |  |
| Felolvasólap – **2. számú melléklet** |  |
| Ajánlattételi nyilatkozat – **3. számú melléklet** |  |
| Nyilatkozat közreműködő (alvállalkozó) igénybevételéről – **4. számú melléklet** |  |
| Átláthatósági nyilatkozat – **5. sz. melléklet** |  |
| Összeférhetetlenségi és titoktartási nyilatkozat – **6. sz. melléklet** |  |
| **Szakmai ajánlat** aláírt pdf., valamint szerkeszthető word formában – **7. sz. melléklet** |  |
| **Fizetési ütemezés** |  |
| Nemzeti Adó és Vámhatóság által kiállított nullásigazolás, vagy KOMA igazolás *(amennyiben ajánlattevő nem szerepel a NAV köztartozásmentes adatbázisában)* |  |
| Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata |  |
| Közös ajánlattevői megállapodás (közös ajánlattétel esetén) |  |
| **AZ AJÁNLATTEVŐ ÁLTAL BECSATOLNI KÍVÁNT DOKUMENTUMOK (ADOTT ESETBEN)** |  |

**2. számú melléklet**

**Felolvasólap**

**Traktor beszerzése**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
| Cégjegyzékszáma/Nyilvántartási száma: |  |
| Bankszámlaszáma: |  |
| Kapcsolattartó személy neve: |  |
| Kapcsolattartó személy postacíme: |  |
| Kapcsolattartó személy telefonszáma: |  |
| Kapcsolattartó személy e-mail címe: |  |

|  |  |
| --- | --- |
| **Értékelési szempont** | **Megajánlás** |
| **Nettó havi lízing díj (Ft/hó)** | **nettó …..,- Ft/hónap** |

Keltezés (helység, év, hónap, nap)

|  |
| --- |
| (képviselő aláírása) |

**3. számú melléklet**

**Ajánlati nyilatkozat**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő szervezet képviselője a **Váci Városfejlesztő Kft.**, mint Ajánlatkérő által a „**Traktor beszerzése**” tárgyában kiírt beszerzési eljárás során az alábbi nyilatkozatot teszem:

Nyilatkozom, hogy ajánlatunk az előzőekben meghatározott – általunk az eljárás során megismert – dokumentumokon, információkon alapszik. A dokumentumokat megvizsgáltuk és azt a szerződésteljesítéséhez megfelelőnek találtuk.

A szerződéstervezetben rögzített, a tárgyi feladat ellátásához szükséges kötelezettségeinket maradéktalanul teljesítjük a Felolvasólapon megadott ár alkalmazásával. Nyilatkozunk, hogy ajánlatunkat az ajánlati kötöttség beálltát követően az ajánlattételi felhívásban megjelölt időpontig fenntartjuk.

Nyilatkozom, hogy nyertességünk esetén a jelen dokumentáció mellékletét képező szerződéstervezet megkötését vállaljuk és azt a szerződésben foglalt a feltételekkel teljesítjük.

Keltezés (helység, év, hónap, nap)

|  |
| --- |
| (képviselő aláírása) |

**4. számú melléklet**

**Nyilatkozat közreműködő igénybevételéről**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő képviselője a **Váci Városfejlesztő Kft.**, mint Ajánlatkérő által a „**Traktor beszerzése**” tárgyában kiírt beszerzési eljárás során az alábbi nyilatkozatot teszem:

A szerződés teljesítése során az alábbi közreműködőket kívánom igénybe venni:[[1]](#footnote-1)

|  |  |
| --- | --- |
| **Közreműködő megnevezése**  **(székhely, adószám)** | **A teljesítés során betöltött szerepük** |
|  |  |
|  |  |

vagy

A szerződés teljesítése során nem kívánok közreműködőket igénybe venni. [[2]](#footnote-2)

Keltezés (helység, év, hónap, nap)

|  |
| --- |
| (képviselő aláírása) |

**5. számú melléklet**

**Nyilatkozat átláthatóságról**

**Az Ajánlattevő törvényes képviselőjeként kinyilatkoztatom, hogy a nemzeti vagyonról szóló 2011. évi CXCVI. törvény 3. § 1. pontja alapján, az Ajánlattevő szervezet átlátható szervezetnek minősül.**

Alulírott ………….. név, mint a ……………. cégnév (székhely: ……………….., adószám: ……………, pénzforgalmi számlaszám: Bank …………….., cégjegyzékszám: ………………, képviseli: ………….. ügyvezető) képviselője nyilatkozom, hogy a …………cég neve olyan jogi személy, amely megfelel a következő feltételeknek:

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak.

Keltezés (helység, év, hónap, nap)

|  |
| --- |
| (képviselő aláírása) |

**6. számú melléklet**

**Nyilatkozat összeférhetetlenségről és titoktartásról**

Alulírott *……………………* (*név*) a *…………………… (cégnév)* (székhely:…)ajánlattevő képviselője nyilatkozom, hogy az általam képviselt társasággal szemben felsorolt összeférhetetlenségi okok nem állnak fenn.

*Összeférhetetlen és nem vehet részt az eljárásban ajánlattevőként:*

*a) az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet,*

*b) az a szervezet, amelynek*

*ba) vezető tisztségviselőjét vagy felügyelőbizottságának tagját,*

*bb) tulajdonosát,*

*bc) a ba)-bb) pont szerinti személy közös háztartásban élő hozzátartozóját az Ajánlatkérő az eljárással vagy annak előkészítésével kapcsolatos tevékenységbe bevonta,*

*ha közreműködése az eljárásban a verseny tisztaságának sérelmét eredményezheti.*

Egyúttal kijelentem, hogy a **„Traktor beszerzése*”*** tárgyú versenyeztetési eljárás során tudomásomra jutott információkat kizárólag az eljárásban használom fel, és ezeket, valamint a tudomásomra jutott üzleti titkot a vonatkozó jogszabályok alapján megőrzöm.

Keltezés (helység, év, hónap, nap)

|  |
| --- |
| (képviselő aláírása) |

**7.1. számú melléklet**

**SZAKMAI AJÁNLAT**

|  |  |
| --- | --- |
| **1 db traktor beszerzése** | |
| **A megajánlott traktor gyártmánya[[3]](#footnote-3):** |  |
| **A megajánlott traktor gyártója:** |  |
| **A megajánlott traktor típusa[[4]](#footnote-4):** |  |
| **A megajánlott traktor származási helye:** |  |
| **Elvárt minimum paraméter** | **Ajánlattevő által megajánlott gép műszaki paraméterei** |
| Teljesítmény (kW): min. 18 kW | ***Kérjük megadni!*** |
| Hengerek száma (db): max. 3 | ***Kérjük megadni!*** |
| Motor típus: Yanmar | igen/nem |
| Hűtés: víz | igen/nem |
| Lökettérfogat (cm3): min. 1 330 | ***Kérjük megadni!*** |
| Nyomaték (Nm/fordulatszám): min. 86 / 1300 | ***Kérjük megadni!*** |
| Üzemanyagtank (l): min. 29 | ***Kérjük megadni!*** |
| Üzemanyagfogyasztás: 1,5-3,5 liter/üzemóra | ***Kérjük megadni!*** |
| Kormányzás: Hidraulikus (szervo), elsőkerék kormányzás | igen/nem |
| Erőátvitel: max 8 fokozat előre, max 4 fokozat hátra (szinkronizált), oldalra kihelyezett váltókarokkal | ***Kérjük megadni!*** |
| Hidraulikus emelő: Szabványos CAT. I. 3-pont felfüggesztés | igen/nem |
| Emelési kapacitás: min. 900 kg | ***Kérjük megadni!*** |
| TLT: 540 f-1 és járókerék arányos fordulattal, 1 3/8" Z6 | igen/nem |
| TLT kapcsolás: Mechanikus | igen/nem |
| Hidr. gyorscsatlakozók: 2 pár | igen/nem |
| Meghajtás: állandó összkerékhajtás | igen/nem |
| Differenciálzár: Mechanikusan kapcsolható az első és a hátsó tengelyen | igen/nem |
| Tengelykapcsoló: egytárcsás száraz Szélesség széria abroncsokkal (mm): 1276 (min. szélesség egyben) | ***Kérjük megadni!*** |
| Fékrendszer: mechanikus működtetésű dobfék, rögzítőfék | igen/nem |
| Teljes hossz (mm): max 2946 | ***Kérjük megadni!*** |
| Magasság (bukócsővel) (mm): max. 1910 | ***Kérjük megadni!*** |
| Hasmagasság (mm): max. 260 | igen/nem |
| Fordulókör (külső): max 2550 | ***Kérjük megadni!*** |
| Tömeg (kg): max 1300 | ***Kérjük megadni!*** |
| Sebességtartomány: 1,1-26,5 | ***Kérjük megadni!*** |
| Széria gumiabroncsok: 7.50-16 elöl 300/70R20 hátul | ***Kérjük megadni!*** |
| Fűthető fülke | igen/nem |
| Első hárompont és  1 pár kettősműködésű hidr. csatlakozó úszó pozícióval hátul, váltószeleppel működteti az első hárompontot  1 pár kettősműködésű hidr. csatlakozó hátul, párban működik az első csatlakozóval | igen/nem |
| Szabályozható emelési és süllyesztési sebesség az első és hátsó háromponton. | igen/nem |
| Dönthető kormányoszlop. | igen/nem |

Keltezés (helység, év, hónap, nap)

|  |
| --- |
| képviselő aláírása |

**7.2. számú melléklet**

**SZAKMAI AJÁNLAT**

|  |  |
| --- | --- |
| **1 db hengerseprő** | |
| **A megajánlott hengerseprő gyártmánya[[5]](#footnote-5):** |  |
| **A megajánlott hengerseprő gyártója:** |  |
| **A megajánlott hengerseprő típusa[[6]](#footnote-6):** |  |
| **A megajánlott hengerseprő származási helye:** |  |
| **Elvárt minimum paraméter** | **Ajánlattevő által megajánlott gép műszaki paraméterei** |
| 15-30 LE-s traktorokhoz csatlakoztatható. | igen/nem |
| 3 pont csatlakozás cat 1 vagy cat 2 vagy cat 0 (rendeléskor választható) | igen/nem |
| Mechanikus állítási szög (jobbra-balra fordítható 20°-al) | ***Kérjük megadni!*** |
| Ø200x70mm kerék a seprőnél | ***Kérjük megadni!*** |
| Hidraulikus állítási szög (max. 25° jobbra-balra) | ***Kérjük megadni!*** |
| Hidraulikus meghajtás | igen/nem |
| Teljesítmény (HP/kW): 25/35-18/25 | ***Kérjük megadni!*** |
| Szélesség: min 1450 mm | ***Kérjük megadni!*** |
| Fordulatszám (RPM): 540/100/2000 | ***Kérjük megadni!*** |
| Átmérő: 500 mm | ***Kérjük megadni!*** |
| HLP: max. 770/1700/1050 | ***Kérjük megadni!*** |
| Súly: max. 145 kg | ***Kérjük megadni!*** |

Keltezés (helység, év, hónap, nap)

|  |
| --- |
| képviselő aláírása |

1. Kérjük a megfelelőt aláhúzni [↑](#footnote-ref-1)
2. Kérjük a megfelelőt aláhúzni [↑](#footnote-ref-2)
3. Szakmai ajánlat, mely megadása kötelező és hiánypótlás keretében nem pótolható a Kbt. 71. § (8) bekezdésre tekintettel. [↑](#footnote-ref-3)
4. Szakmai ajánlat, mely megadása kötelező és hiánypótlás keretében nem pótolható a Kbt. 71. § (8) bekezdésre tekintettel. [↑](#footnote-ref-4)
5. Szakmai ajánlat, mely megadása kötelező és hiánypótlás keretében nem pótolható a Kbt. 71. § (8) bekezdésre tekintettel. [↑](#footnote-ref-5)
6. Szakmai ajánlat, mely megadása kötelező és hiánypótlás keretében nem pótolható a Kbt. 71. § (8) bekezdésre tekintettel. [↑](#footnote-ref-6)